Marju Riisikamp

Marju Riisikamp (sündinud 21. detsembril 1958Päring inforegister.ee andmebaasis) on eesti organist ja pianist. Ta mängib orelit, positiivorelit, klavessiini, klavikordi ja klaverit. 

Tegutsenud ka laulja ja tõlkijana. Ta on Eesti Klavessiinisõprade Tsunfti juhatuse liige.

Marju Riisikamp on õppinud Tallinna Riiklikus Konservatooriumis klaveri erialal ning täiendanud end oreli ja klavessiini alal Leedus, Venemaal, Hollandis, Saksamaal, Šveitsis ja Itaalias. Tema õpetajateks on olnud Virve Lippus, Hugo Lepnurm, Taivo Niitvägi, Christopher Stembridge, Luigi Ferdinando Tagliavini, Pieter van Dijk, Marieke Spaans ja Edoardo Bellotti. Ta on osalenud paljude eesti vanamuusikaansamblite töös, esitanud continuo-partiid Riia ooperis Händeli "Alcina" etendustel. Arvukad esinemised nii solisti kui ka ansamblistina on teda viinud Soome, Rootsi, Venemaale, Leetu, Lätti, Saksamaale, Taani ja Itaaliasse. Ta on andnud välja kaks CD-d: "Espressione" ja "Renaissance organ music from England and Italy". Ta on Eesti Interpreetide Liidu stipendiaat.

Õpingud, enesetäiendamine
 Tallinna Muusikakeskkool
1977–1982 Tallinna Riiklikus Konservatooriumis dotsent Virve Lippuse klaveriklassis 
1982–1987 oreliõpingud professor Hugo Lepnurme käe all
1994 õpingud Itaalias professor Christopher Stembridge'i juures (orel, klavikord, klavessiin)
 Alates 1995 järjepidev enesetäiendamine meistrikursustel Itaalias, Šveitsis ja Hollandis
1997 osavõtt Trentos Vespri d'organost 
1998 osavõtt Triestes Ottobre organistico’st
2000 lõpetas Eesti Muusikaakadeemias magistrantuuri klavessiini erialal, juhendajad dotsent Imbi Tarum ja Christopher Stembridge

Töö, esinemised, salvestised
1982–1987 töötas Georg Otsa nimelises Tallinna Muusikakoolis kontsertmeistrina 
1987–1992 kuulus ansamblisse Linnamuusikud lauljana, organistina ja basso continuo mängijana, õpetades samal ajal Vanalinna Muusikamajas klavessiini
Marju Riisikamp on tegutsenud Eesti Muusikaakadeemias lektorina, teemaks varane klahvpillimuusika, korraldanud loeng-kontserte koolinoortele, 1995–2003 oli sarja “Kaminamuusika” korraldajaks Tallinna Vanalinna Muusikamajas
1998. aastast teeb koostööd Riia Ooperiga orkestri continuo-grupis 
On esinenud kõigil Tallinna Klavessiinipäevadel, samuti kontsertidega Eestis, Soomes, Norras, Prantsusmaal, Poolas, Venemaal ja soolokontsertidega ajaloolistel orelitel Põhja-Itaalias ning Saksamaal
On salvestanud 16.–17. sajandi itaalia muusikat Eesti Raadiole ja andnud välja CD-sid A. Valente, G. de Macque'i, A. Mayone ja G. Frescobaldi muusikaga, samuti osalenud Euroraadio kontsertlindistustel Vilniuses instrumentaal- ja vokaalteostega

Teosed
 "Murranguline sajandivahetus Itaalias ja Girolamo Frescobaldi (1583-1643) "Partite sopra l'aria della romanesca"". Töö Muusikaakadeemia muusikamagistrikraadi taotlemiseks. (Juhendaja Toomas Siitan.) Eesti Muusikaakadeemia klaveri/klavessiini osakond. Tallinn 2000

Tõlked
Heinrich Harrer. "Seitse aastat Tiibetis: minu elu Dalai Laama õukonnas." Saksa keelest tõlkinud Marju Riisikamp. Järelsõna M. Kalda. Tallinn, Kupar, 2000 ISBN 9985612086
Hermann Hesse. "Muusika. Tähelepanekud, luuletused, retsensioonid ja kirjad." (Koostanud Volker Michels. Sisaldab: Hermann Kasack. "Essee Hermann Hessest." Valikbibliograafia lk 245–250. Bibliograafia lk 255–256. Hesse viisistuste ja teksti algussõnade register lk 251–254.) Saksa keelest tõlkinud: proosa – Helga Kross, Krista Räni (Läänemets) ja Mati Sirkel; luule – Indrek Hirv, Ain Kaalep, Kalle Kurg ja Marju Riisikamp. Tallinn, Kunst, 2005. ISBN 9949407583

Viited

Kirjandus
 Varaste klahvpillide maailmas. Vastab Marju Riisikamp. Intervjuu Maris Valk-Falgile. – Teater. Muusika. Kino. 2011, nr 4, lk 4–19.

Välislingid
 Marju Riisikamp Eesti Interpreetide Liidu kodulehel
 Marju Riisikamp, esitaja ESTER
 DELTA. Külaline. Marju Riisikamp Külaliseks on organist ja klavessiinimängija Marju Riisikamp. 
 Eesti interpreedid: Kalev Kuljus ja Marju Riisikamp Klassikaraadio, 10. november 2010

Kategooria:Eesti organistid
Kategooria:Eesti pianistid
Kategooria:Eesti Muusika- ja Teatriakadeemia vilistlased
Kategooria:Sündinud 1958